
ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ _ Αρ. Φύλλου 134 

25 Φεβρουάριου 1994 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

Έγκριση σύστασης του κοινωφελούς ιδρύματος με την 
επωνυμία «ΙΔΡΥΜΑ ΒΟΥΛΑΣ ΚΑΙ ΣΟΦΟΚΛΗ 
ΕΞΑΡΧΟΥ» και κύρωση του οργανισμού αυτού. .. 1 

Έγκριση σύστασης του κοινοφελούς ιδρύματος με την 
επωνυμία «ΙΔΡΥΜΑ ΕΛΕΝΗΣ ΓΚΟΥΜΟΥΣΓΚΕΡ- 
ΔΑΝΗ» και κύρωση του οργανισμού αυτού. 2 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Καθορισμός της αποζημίωσης και των κατά μήνα συνε¬ 
δριάσεων μέλους του Σ.Θ.Ι.Ε., διευθυντή φροντι¬ 
στηρίων Ξένων Γλωσσών. 3 


ΠΡΟΕΔΡΙΚΑ ΔΙΑΤΑΓΜΑΤΑ 


(ΐ) 

Έγκριση σύστασης του κοινωφελούς ιδρύματος με την 
επωνυμία «ΙΔΡΥΜΑ ΒΟΥΛΑΣ ΚΑΙ ΣΟΦΟΚΛΗ ΕΞΑΡ¬ 
ΧΟΥ» και κύρωση του οργανισμού αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την 209/26.7.1978 δημόσια διαθήκη της Παρα¬ 
σκευής Σοφ. Εξάρχου που συντάχθηκε ενώπιον του συμ¬ 
βολαιογράφου Αθηνών Κωνσταντίνου Αργ. Στάμου και δη- 
μοσιεύθηκε με το αριθ. 189/19.1.1990 πρακτικό του 
Μον. Πρωτοδικείου Αθηνών με την οποία συστήθηκε κοι¬ 
νωφελές ίδρυμα με την επωνυμία «Ίδρυμα Βούλας και Σο¬ 
φοκλή Εξάρχου» και με έδρα το χωριό Αγ. Κωνσταντίνος 
Φαρσάλων. 

2. Τις διατάξεις των άρθρων: α) 95 και 98 του Α.Ν. 
2039/39, β) 101 και 119 του Εισαγωγικού Νόμου του 
Αστικού Κώδικα και γ) 108 και 110 του Αστικού Κώδικα. 

3. Την από 22/15.6.1993 γνωμοδότηση του Συμβου¬ 
λίου Εθνικών Κληροδοτημάτων. 

4. Την αριθ. Γ.Υ. 5246/14.10.1993 απόφαση του Πρω¬ 
θυπουργού και του Υπουργού των Οικονομικών, με την 
οποία ανατέθηκαν αρμοδιότητες στους Υφυπουργούς Οι¬ 
κονομικών (ΦΕΚ 829/Β/20.10.1993). 

5. Την αριθ. Δ.Υ. 3α/850/25.10.1993 απόφαση του 
Πρωθυπουργού και του Υπουργού Υγείας Πρόνοιας και 


Κοινωνικών Ασφαλίσεων, με την οποία ανατέθηκαν αρμο¬ 
διότητες στους Υφυπουργούς Υγείας, Πρόνοιας και Κοιν. 
Ασφαλίσεων (ΦΕΚ 832/26.10.1993). 

Με πρόταση των Υπουργών Εσωτερικών και Εθνικής 
Παιδείας και θρησκευμάτων και των Υφυπουργών Οικο¬ 
νομικών και Υγείας, Πρόνοιας και Κοινωνικών Ασφαλί¬ 
σεων, αποφασίζουμε: 

Άρθρο μόνο 

1. Εγκρίνουμε τη σύσταση του κοινωφελούς ιδρύματος 
με την επωνυμία «ΙΔΡΥΜΑ ΒΟΥΛΑΣ ΚΑΙ ΣΟΦΟΚΛΗ 
ΕΞΑΡΧΟΥ», η οποία έγινε από την Παρασκευή Σοφ. Εξάρ¬ 
χου με την αριθ. 209/1978 δημόσια διαθήκη της, η οποία 
συντάχθηκε ενώπιον του συμβολαιογράφου Αθηνών Κων/ 
νου Στάμου και δημοσιεύθηκε με το αριθ. 189/19.1.90 
πρακτικό του Μον. Πρωτοδικείου Αθηνών. 

Το ίδρυμα τούτο αποτελεί νομικό πρόσωπο ιδιωτικού δι¬ 
καίου, υπάγεται στην εποπτεία και τον έλεγχο των Υπουρ¬ 
γών Εσωτερικών, Οικονομικών, Υγείας Πρόνοιας και Κοιν. 
Ασφαλίσεων και Εθν. Παιδείας και θρησκευμάτων και διέ- 
πεται από τις διατάξεις της παραπάνω συστατικής του 
πράξης, του παρακάτω οργανισμού, του Α.Ν. 2039/39 και 
των διαταγμάτων που εκδόθηκαν ή θα εκδοθούν, σε εκτέ¬ 
λεση του νόμου τούτου. 

2. Κυρώνουμε τον οργανισμό διοίκησης και διαχείρισης 
του ιδρύματος τούτου, που αποτελείται από δεκαέξι (16) 
άρθρα και καταχωρίζεται παρακάτω: 

ΟΡΓΑΝΙΣΜΟΣ 

Διοίκησης και διαχείρισης του κοινωφελούς ιδρύματος 
με την επωνυμία «ΙΔΡΥΜΑ ΒΟΥΛΑΣ ΚΑΙ ΣΟΦΟΚΛΗ 
ΕΞΑΡΧΟΥ». 

Άρθρο 1 

Μορφή - Επωνυμία - Έδρα - Σφραγίδα 

1. Το κοινωφελές ίδρυμα με την επωνυμία «ΙΔΡΥΜΑ 
ΒΟΥΛΑΣ ΚΑΙ ΣΟΦΟΚΛΗ ΕΞΑΡΧΟΥ», που συστήθηκε 
από την Παρασκευή Σ. Εξάρχου με την 209/26.7.1978 
δημόσια διαθήκη της, η οποία συντάχθηκε ενώπιον του 
Συμβολαιογράφου Αθηνών Κων/νου Στάμου και δημο¬ 
σιεύθηκε με το αριθ. 189/19.1.1990 πρακτικό του Μον. 
Πρωτοδικείου Αθηνών, αποτελεί νομικό πρόσωπο ιδιωτι¬ 
κού δικαίου και διέπεται από τις διατάξεις της παραπάνω 
συστατικής πράξης, του παρόντος οργανισμού, του Α.Ν. 
2039/39, όπως κάθε φορά ισχύει ο νόμος αυτός και των 

διαταγμάτων που εκδόθηκαν ή θα εκδοθούν σε εκτέλεση 
του νόμου τούτου. 

2. Έδρα του ιδρύματος είναι η Κοινότητα Αγ. Κωνστα¬ 
ντίνου Φαρσάλων. 

3. Η σφραγίδα του ιδρύματος είναι στρογγυλή και ανα¬ 
γράφει περιμετρικά μέσα σε πλαίσιο, την επωνυμία του 
ιδρύματος και στο μέσον αυτής την έδρα και το έτος έγκρι¬ 
σης της σύστασής του. 

Αρθρο 2 

Σκοποί 

α) η οικονομική ενίσχυση, λόγω γάμου, απόρων κορι- 
τσιών καταγομένων από τον Αγ. Κων/νο Φαρσάλων, με τη 
διάθεση ποσοστού 50% από τα ετήσια εισοδήματά του, 

β) η χορήγηση υποτροφιών, ανά τετραετία και εκ περι¬ 
τροπής, σε δύο σπουδαστές (ένα αγόρι και ένα κορίτσι) 
καταγομένους από τον Αγ. Κωνσταντίνο Φαρσάλων και σε 
δύο σπουδαστές καταγόμενους ο μεν ένας από την Πολι- 
τσιάνη ο δε άλλο από τη Νίβανη Ζαγοριάς του Αργυροκά¬ 
στρου, για τη συνέχιση των σπουδών τους σε Ανώτατα Εκ¬ 
παιδευτικά Ιδρύματα της χώρας. Η επιλογή των υποτρό¬ 
φων θα γίνεται με διαγωνισμό. 

Για την περίπτωση αυτή θα διατίθεται το υπόλοιπο 50% 
από τα ετήσια εισοδήματά του και 

γ) εκτέλεση κοινωφελών έργων στην Κοινότητα Αγ. 
Κωνσταντίνου Φαρσάλων, στην περίπτωση που δεν θα 
υπάρχει νέα προς οικονομική ενίσχυση λόγω γάμου ή 
σπουδαστής προς υποτροφία. 

Αρθρο 3 

Περιουσία - Πόροι 

1. Η περιουσία του ιδρύματος αποτελείται από έναν 
αγρό στη θέση «Πουρνάρι» του χωριού Αγ. Κωνσταντίνου 
Φαρσάλων, εκτάσεως εκατόν τριάντα πέντε (135) στρεμ¬ 
μάτων περίπου. 

2. Πόροι του ιδρύματος είναι: 

α) Τα εισοδήματα από την εκμετάλλευση των περιου¬ 
σιακών του στοιχείων. 

β) Οι τόκοι από τις καταθέσεις του σε Τράπεζες ή άλ¬ 
λους Πιστωτικούς Οργανισμούς. 

γ) Οι χρηματικές παροχές ή επιχορηγήσεις, καθώς και οι 
κληρονομιές, κληροδοσίες και δωρεές, οποιουδήποτε 
φυσικού ή νομικού προσώπου προς τούτο. 

Αρθρο 4 

Διοίκηση 

1. Το ίδρυμα διοικείται από τριμελές Διοικητικό Συμβού¬ 
λιο που αποτελείται από τους: 

1) εκάστοτε Ειρηνοδίκη Φαρσάλων, ως Πρόεδρο. 

2) εκάστοτε Εφημέριο του χωριού Αγ. Κων/νο Φαρσά¬ 
λων. 

3) εκάστοτε Δ/ντή του Δημοτικού Σχολείου του χωριού 
Αγ. Κων/νος Φαρσάλων. 

2. Τα μέλη του Διοικητικού Συμβουλίου ορίζουν με 
πράξη τους, έπειτα από ψηφοφορία, το Γραμματέα και 
τον Ταμία. 

3. Σε περίπτωση αποποίησης, παραίτησης, έκπτωσης, 
ανικανότητας, θανάτου ή αντικατάστασης, για οποιοδή- 
ποτε νόμιμο λόγο, κάποιου από τα μέλη του Διοικητικού 
Συμβουλίου, η κενή θέση συμπληρώνεται με απόφαση 
των υπολοίπων μελών, σύμφωνα με τις διατάξεις της συ¬ 
στατικής πράξης και του άρθρου 99 του Α.Ν. 2039/39. 

4. Το Διοικητικό Συμβούλιο συνεδριάζει τακτικά κάθε 
χρόνο και έκτακτα οπότε το ζητήσει ο Πρόεδρος ή ένας 


από τα μέλη του, με γραπτή αίτησή τους προς τον Πρόε¬ 
δρο, πάντοτε όμως έπειτα από πρόσκληση του Προέ¬ 
δρου. 

5. Το Διοικητικό Συμβούλιο βρίσκεται σε απαρτία όταν 
τα παρόντα μέλη είναι περισσότερα από τα απόντα. Με¬ 
ταξύ των παρόντων πρέπει υποχρεωτικά να είναι και ο 
Πρόεδρος ή ο νόμιμος αναπληρωτής του. 

6. Οι αποφάσεις του Διοικητικού Συμβουλίου λαμβάνο- 
νται κατά πλειοψηφία των παρόντων μελών και σε περί¬ 
πτωση ισοψηφίας υπερισχύει η γνώμη με την οποία συ- 
ντάσσεται ο Πρόεδρος. 

7. Σε περίπτωση που κάποιο μέλος του Διοικητικού 
Συμβουλίου απουσιάζει αδικαιολόγητα από τρεις (3) συνε¬ 
χείς συνεδριάσεις, θεωρείται ότι έχει παραιτηθεί και η 
κενή θέση αυτού συμπληρώνεται κατά τα οριζόμενα στην 
παρ. 3 του παρόντος άρθρου. 

8. Σε κάθε συνεδρίαση του Διοικητικού Συμβουλίου τη¬ 
ρούνται πρακτικά, στα οποία καταχωρίζονται όλες οι απο¬ 
φάσεις που λαμβάνονται από αυτό, καθώς και η γνώμη των 
μελών που τυχόν διαφωνούν. Τα πρακτικά υπογράφονται 
από όλα τα μέλη που μετέχουν στη συνεδρίαση. 

9. Τα μέλη του Διοικητικού Συμβουλίου προσφέρουν τις 
υπηρεσίες τους χωρίς αμοιβή. Δικαιούνται όμως οδοιπορι¬ 
κών ή άλλων εξόδων που δαπάνησαν για την εκτέλεση 
υπηρεσίας του ιδρύματος, εφόσον έγιναν έπειτα από ει¬ 
δική εντολή του Διοικητικού Συμβουλίου και αποδεικνύε- 
ται ότι πραγματοποιήθηκαν νόμιμα. 

Αρθρο 5 

Αρμοδιότητες Διοικητικού Συμβουλίου 

1. Το Διοικητικό Συμβούλιο διοικεί και διαχειρίζεται την 
περιουσία του ιδρύματος και γενικά αποφασίζει για κάθε 
θέμα που αφορά στη διοίκηση και στη λειτουργία του, τη 
διάθεση των πόρων αυτού, καθώς και για κάθε ενέργεια 
που σχετίζεται με την εκπλήρωση του σκοπού του, πά¬ 
ντοτε όμως σύμφωνα με τις διατάξεις της συστατικής πρά¬ 
ξης, του παρόντος οργανισμού του ΑΝ 2039/39 και των 
διαταγμάτων που εκδόθηκαν ή θα εκδοθούν σε εκτέλεση 
του νόμου τούτου, καθώς και των λοιπών σχετικών νόμων 
και διαταγμάτων. 

2. Το Διοικητικό Συμβούλιο ειδικότερα: 

α) Καταρτίζει, ψηφίζει και υποβάλλει κάθε χρόνο για 
έγκριση στην αρμόδια από το νόμο Αρχή (Υπουργό Οικο¬ 
νομικών ή αρμόδιο Νομάρχη) τον προϋπολογισμό και απο¬ 
λογισμό του ιδρύματος, σύμφωνα με τις διατάξεις των άρ¬ 
θρων 101 και 102 του Α.Ν. 2039/39 και του από 
20.12.1939 Β. Δ/τος (ΦΕΚ 552/Α/1939). 

Μαζί με τον απολογισμό, καταρτίζει, ψηφίζει και υπο¬ 
βάλλει και το γενικό ισολογισμό του ενεργητικού και του 
παθητικού του ιδρύματος. 

β) Αποφασίζει την πρόσληψη του αναγκαίου προσωπι¬ 
κού του ιδρύματος, με την προϋπόθεση όμως ότι υπάρχει 
αντίστοιχη πίστωση στον εγκεκριμένο προϋπολογισμό 
του. Προσδιορίζει τα δικαιώματα, τις υποχρεώσεις και τα 
ειδικότερα καθήκοντα του παραπάνω προσωπικού, καθώς 
και την αμοιβή του, σύμφωνα με τους οήους των συλλογι¬ 
κών συμβάσεων εργασίας και τις διατάξεις γενικότερα της 
εργατικής νομοθεσίας. 

γ) Αποφασίζει για κάθε θέμα που έχει σχέση με την εύ¬ 
ρυθμη λειτουργία των υπηρεσιών του ιδρύματος. 

δ) Επιλέγει, ανάλογα με το ύψος των εσόδων του ιδρύ¬ 
ματος, το κοινωφελές έργο που θα εκτελεστοί στο χωριό, 
εφόσον δεν υπάρχει νέα προς οικονομική ενίσχυση ή 

σπουδαστής προς υποτροφία και εκτελεί αυτό σύμφωνα 
με τις διατάξεις του άρθρου 90 του ΑΝ 2039/39. 

ε) Αποφασίζει για την αποδοχή ή αποποίηση κληρονο¬ 
μιών, κληροδοσιών και δωρεών, καθώς και για την ανακή¬ 
ρυξη ευεργετών και δωρητών του ιδρύματος ΠΑΡΑ¬ 
ΣΚΕΥΗΣ ΚΑΙ ΣΟΦΟΚΛΗ ΕΞΑΡΧΟΥ. 

Αρθρο 6 

Αρμοδιότητες Προέδρου 

1.0 Πρόεδρος του Διοικητικού Συμβουλίου του ιδρύμα¬ 
τος: 

α) Εκπροσωπεί τούτο στα Δικαστήρια, στις Αρχές, κα¬ 
θώς και στις σχέσεις του με τρίτο, αυτοπροσώπως ή με 
πρόσωπο που ορίζεται απ’ αυτόν και εγκρίνεται με από¬ 
φαση του Διοικητικού Συμβουλίου. 

β) Συγκαλεί το Διοικητικό Συμβούλιο σε τακτικές και 
έκτακτες συνεδριάσεις, κηρύσσει την έναρξη και λήξη αυ¬ 
τών και διευθύνει τις συζητήσεις. 

Οι προσκλήσεις για συνεδρίαση στέλνονται στα μέλη 
του Διοικητικού Συμβουλίου είκοσι (20) τουλάχιστον μέ¬ 
ρες πριν από τη συνεδρίαση. 

γ) Καταρτίζει, βοηθούμενος από το Γραμματέα, την 
ημερήσια διάταξη των θεμάτων που θα συζητηθούν, την 
οποία και υπογράφει, θέμα που δεν περιλαμβάνεται σ' 
αυτήν δεν συζητείται, εκτός αν πρόκειται για επείγουσα 
υπόθεση και συμφωνήσει γΓ αυτό η πλειοψηφία των πα¬ 
ρόντων μελών του Διοικητικού Συμβουλίου. 

δ) Εισηγείται στο Διοικητικό Συμβούλιο τα θέματα της 
συζήτησης. Μπορεί όμως, όποτε κρίνει σκόπιμο, να ανα¬ 
θέσει την εισήγηση διαφόρων θεμάτων σε άλλο μέλος του 
Διοικητικού Συμβουλίου. 

ε) Αλληλογραφεί με τις Αρχές και υπογράφει όλα τα έγ¬ 
γραφα του ιδρύματος προς τρίτους. 

στ) Εκδίδει τα εντάλματα πληρωμής για κάθε δαπάνη 
που προβλέπεται στον εγκεκριμένο προϋπολογισμό. 

ζ) Ασκεί εποπτεία και έλεγχο στο προσωπικό του ιδρύ¬ 
ματος, εκτελεί τις αποφάσεις του Διοικητικού Συμβουλίου 
και ενεργεί σύμφωνα με τις ειδικές εξουσιοδοτήσεις και 
εντολές αυτού. 

2. Τον Πρόεδρο, όταν απουσιάζει ή κωλύεται, αναπλη¬ 
ρώνει ο Αντιπρόεδρος και σε περίπτωση απουσίας ή κω¬ 
λύματος τούτου, άλλο μέλος του Διοικητικού Συμβουλίου 
που ορίζεται με απόφαση αυτού. 

Άρθρο 7 

Αρμοδιότητες Γραμματέα 

1. Ο Γραμματέας του ιδρύματος: 

α) Συνυπογράφει με τον Πρόεδρο κάθε έγγραφο του 
ιδρύματος προς τρίτους. 

β) Φροντίζει για τη σύνταξη των πρακτικών του Διοικητι¬ 
κού Συμβουλίου. 

γ) Διεκπεραιώνει την αλληλογραφία, 
δ) Φυλάττει τα έγγραφα, τα βιβλία (εκτός από τα διαχει¬ 
ριστικά) και τη σφραγίδα του ιδρύματος και ευθύνεται για 
την καταστροφή ή την απώλεια τούτων. 

2. Ο Γραμματέας μπορεί, εφόσον κρίνεται αιτιολογη¬ 
μένα απαραίτητο από το Διοικητικό Συμβούλιο (λόγω ειδι¬ 
κών συνθηκών), να βοηθείται από υπάλληλο του ιδρύμα¬ 
τος, την ευθύνη όμως για τις ενέργειες τούτου φέρει πά¬ 
ντοτε ο ίδιος. 


3. Το Γ ραμματέα, όταν απουσιάζει ή κωλύεται, αναπλη¬ 
ρώνει άλλο μέλος του Διοικητικού Συμβουλίου, που ορίζε¬ 
ται με απόφαση αυτού. 

Άρθρο 8 

Αρμοδιότητες Ταμία 

1. Ο Ταμίας του ιδρύματος: 

α) Εισπράττει όλα τα έσοδα τούτου, εκδίδοντας και 
υπογράφοντας σχετικές αριθμημένες διπλότυπες αποδεί¬ 
ξεις. 

β) Καταθέτει τα έσοδα του ιδρύματος, σε ένα από τα πι¬ 
στωτικά ιδρύματα που ορίζονται στο άρθρο 73 του Α.Ν. 
2039/39, έχοντας την ευχέρεια να παρακρατεί από αυτά 
ένα μικρό ποσό, που είναι αναγκαίο για την πληρωμή έκτα¬ 
κτων και επειγουσών δαπανών του ιδρύματος, το ύψος 
του οποίου καθορίζεται με απόφαση του Διοικητικού Συμ¬ 
βουλίου στην αρχή κάθε έτους. 

γ) Εκτελεί κάθε πληρωμή, ύστερα από έγγραφη εντολή 
του Προέδρου ή του νόμιμου αναπληρωτή του. 

δ) Τηρεί και φυλάττει τα διαχειριστικά βιβλία και στοι¬ 
χεία του ιδρύματος. 

ε) Φροντίζει για την έγκαιρη κατάρτιση και υποβολή στο 
Διοικητικό Συμβούλιο των σχεδίων προϋπολογισμού, απο¬ 
λογισμού και ισολογισμού του ιδρύματος. 

2. Τον Ταμία, όταν απουσιάζει ή κωλύεται, αναπληρώνει 
άλλο μέλος του Διοικ. Συμβουλίου που ορίζεται με από¬ 
φαση αυτού. 

Άρθρο 9 

Διαδικασία χορήγησης οικονομικών ενισχύσεων 

1. Το Διοικητικό Συμβούλιο του ιδρύματος καλεί με προ¬ 
κήρυξη - πρόσκλησή του κάθε χρόνο, όλες τις ενδιαφερό- 
μενες που δικαιούνται οικονομική ενίσχυση για την αντιμε¬ 
τώπιση των δαπανών του γάμου τους, να υποβάλλουν σ’ 
αυτό μέσα σε τακτή προθεσμία, σχετική αίτηση με τα απα¬ 
ραίτητα δικαιολογητικά που αναφέρονται στην παραπάνω 
προκήρυξη - πρόσκληση. 

Αντίγραφο της προκήρυξης - πρόσκλησης πρέπει, με 
φροντίδα του Διοικητικού Συμβουλίου του ιδρύματος, να 
τοιχοκολλείται, με αποδεικτικό έξω από τα γραφεία του 
ιδρύματος και του Κοινοτικού Καταστήματος Αγ. Κωνστα¬ 
ντίνου - Φαρσάλων, καθώς και έξω από τους Ιερούς Ναούς 
της Κοινότητας Αγ. Κων/νου και να δημοσιεύεται δύο φο¬ 
ρές σε μία τοπική, κατά προτίμηση ημερήσια εφημερίδα 
της περιφέρειας του ιδρύματος και μιά φορά σε δύο ημε¬ 
ρήσιες Αθηναϊκές εφημερίδες μεγάλης κυκλοφορίας, σα¬ 
ράντα πέντε (45) τουλάχιστον ημέρες πριν από τη λήξη 
της παραπάνω προθεσμίας. 

2. Δικαίωμα οικονομικής ενίσχυσης έχουν οι υποψήφιες 
που πληρούν τις παρακάτω προϋποθέσεις: 

α) Έχουν ηλικία, από τη μικρότερη που επιτρέπουν οι 
ισχύουσες κάθε φορά διατάξεις του Αστικού Κώδικα για 
την σύναψη έγκυρου γάμου, μέχρι και 45 ετών. 

β) Είναι οικονομικά αδύνατες. 

γ) Είναι άγαμες ή έχουν παντρευτεί στο αμέσως προη¬ 
γούμενο ημερολογιακό έτος, από το έτος απονομής της 
οικονομικής ενίσχυσης. 

δ) Κατάγονται από την Κοινότητα Αγ. Κωνσταντίνου 
Φαρσάλων. 

3. Το Διοικητικό Συμβούλιο, μετά τη λήξη της παραπάνω 
προθεσμίας, εξετάζει τις αιτήσεις και τα λοιπά δικαιολο- 
γητικά που υποβλήθηκαν και επιλέγει - ανακηρύσσει, με 
αιτιολογημένη απόφασή του, τις νέες που θα ενισχυθούν 
οικονομικά για την αντιμετώπιση των δαπανών του γάμου 

τους. 

Σε περίπτωση κατά την οποία ο αριθμός των υποψη¬ 
φίων, που πληρούν τις προϋποθέσεις οικονομικής ενίσχυ¬ 
σης και έχουν τα ίδια προσόντα, είναι μεγαλύτερος από 
τον αριθμό των οικονομικών ενισχύσεων που πρόκειται να 
δοθούν, η επιλογή μεταξύ αυτών γίνεται από το Διοικητικό 
Συμβούλιο του ιδρύματος με δημόσια κλήρωση. 

Σε περίπτωση κατά την οποία κάποιο δικαιολογητικό 
των υποψηφίων είναι ατελές, ως προς ένα ή περισσότερα 
στοιχεία αυτού, το Διοικητικό Συμβούλιο του ιδρύματος 
καλεί τις ενδιαφερόμενες με έγγραφη πρόσκλησή του, 
πριν αποφασίσει σχετικά για την επιλογή των δικαιούχων, 
να συμπληρώσουν τις ατέλειες αυτές, μέσα σε πέντε (5) 
ημέρες από την επίδοση με σχετική απόδειξη της παρα¬ 
πάνω πρόσκλησης. 

4. Η απόφαση εκλογής και ανακήρυξης των δικαιούχων 
τοιχοκολείται, την ίδια ή την επόμενη ημέρα, έξω από τα 
γραφεία του ιδρύματος και του Κοινοτικού καταστήματος, 
καθώς και έξω από τους Ιερούς Ναούς της Κοινότητας Αγ. 
Κων/νου - Φαρσάλων, με αποδεικτικό που θα υπογράφε¬ 
ται από το Γραμματέα ή άλλο εξουσιοδοτημένο υπάλληλο 
του ιδρύματος και από ένα δημότη. 

Με την απόφαση αυτή καλούνται επίσης οι υπόλοιπες 
ενδιαφερόμενες υποψήφιες που απορρίφθηκαν να υπο¬ 
βάλλουν, εφόσον το επιθυμούν, σχετική ένσταση κατά της 
παραπάνω απόφασης του Διοικητικού Συμβουλίου του 
ιδρύματος, μέσα σε δέκα (10) ημέρες από την τοιχοκόλ¬ 
ληση αυτής. 

Η ένσταση αυτή κατατίθεται με απόδειξη παραλαβής 
στον Γ ραμματέα ή σε άλλο μέλος του Διοικητικού Συμβου¬ 
λίου του ιδρύματος, που τυχόν έχει οριστεί προς τούτο 
από αυτό. 

5. Μετά την παρέλευση της δεκαήμερης προθεσμίας 
της προηγούμενης παραγράφου και εφόσον δεν υποβλή¬ 
θηκε καμιά ένσταση, δίνεται εντολή στην Τράπεζα ή το πι¬ 
στωτικό ίδρυμα που βρίσκονται οι καταθέσεις του ιδρύμα¬ 
τος, να καταθέσει τα ποσά της οικονομικής ενίσχυσης σε 
έντοκο λογαριασμό, στο όνομα κάθε δικαιούχου. 

Το ποσό του κεφαλαίου της οικονομικής ενίσχυσης και 
οι τόκοι του, αναλαμβάνονται από τη δικαιούχο με την 
προσκόμιση στην Τράπεζα ή το πιστωτικό ίδρυμα της λη¬ 
ξιαρχικής πράξης γάμου της. 

6. Σε περίπτωση υποβολής ενστάσεων εμπρόθεσμα, το 
ίδρυμα υποβάλλει αυτές μαζί με τα δικαιολογητικό όλων 
των υποψηφίων και τα λοιπά έγγραφα εκλογής και ανακή¬ 
ρυξης των δικαιούχων, ως και τις σχετικές απόψεις του 
Διοικητικού Συμβουλίου για τις ενστάσεις αυτές στο 
Υπουργείο Οικονομικών, το οποίο αφού ελέγξει αν τηρή¬ 
θηκαν ή όχι οι διατάξεις της συστατικής πράξης του ιδρύ¬ 
ματος, του παρόντος οργανισμού και των σχετικών νόμων, 
τα παραπέμπει σε σχετική εισήγησή του στο Συμβούλιο 
Εθνικών Κληροδοτημάτων προς γνωμοδότηση. 

Ο Υπουργός Οικονομικών και το Συμβούλιο Εθνικών 
Κληροδοτημάτων μπορούν, εφόσον κρίνουν ότι είναι ανα¬ 
γκαίο, να ζητούν από τις αρμόδιες Αρχές και το ίδρυμα 
κάθε χρήσιμη σχετική πληροφορία και στοιχεία. 

Μετά την παραπάνω γνωμοδότηση του Συμβουλίου 
Εθνικών Κληροδοτημάτων για το βάσιμο ή όχι των ενστά¬ 
σεων, εκδίδεται απόφαση του Υπουργού Οικονομικών, με 
την οποία είναι δυνατό να εγκριθούν ή να απορριφθύν ή να 
τροποποιηθούν οι σχετικές αποφάσεις του Διοικητικού 
Συμβουλίου του ιδρύματος, ως προς μία ή περισσότερες 
υποψήφιες ή και να διαταχθεί η επανάληψη όλης της δια¬ 


δικασίας επιλογής και ανακήρυξης των δικαιούχων της οι¬ 
κονομικής ενίσχυσης. 

7. Αν κάποια από τις δικαιούχος δεν τελέσει το γάμο γης 
ή πεθάνει άγαμη μέσα σε διάστημα δύο (2) ετών από την 
χρονολογία επιλογής της ή τελέσει το γάμο της μέσα στην 
προθεσμία αυτή αλλά δεν αναλάβει το ποσό της οικονομι¬ 
κής ενίσχυσης μέσα σε ένα (1) έτος από την τέλεση του 
γάμου της, τα ποσά του κεφαλαίου και τόκων της οικονο¬ 
μικής ενίσχυσης επαναφέρονται, έπειτα από απόφαση 
του Διοικητικού Συμβουλίου, στο λογαριασμό καταθέσεων 
του ιδρύματος για τη χορήγηση περισσότερων οικονομι¬ 
κών ενισχύσεων τα επόμενα έτη. 

8. Ο αριθμός των οικονομικών ενισχύσεων που θα δο¬ 
θούν και το ποσό καθεμιάς απ’ αυτές, καθορίζεται με από¬ 
φαση του Διοικητικού Συμβουλίου του ιδρύματος, ανά¬ 
λογα με το ύψος των ετησίων εσόδων αυτού και τις οικο¬ 
νομικές συνθήκες που επικρατούν. 

Αρθρο 10 

Προσόντα Υποψηφίων - Δικαιολογητικό 

1. Δικαίωμα υποτροφίας έχουν οι σπουδαστές που συ¬ 
γκεντρώνουν τις ακόλουθες προϋποθέσεις: 

α) Κατάγονται από την κοινότητα Αγίου Κωνσταντίνου 
Φαρσάλων ή 

β) κατάγονται από τις κοινότητες Πολιτσιάνης και Νίβα- 
νης Ζαγοριάς Αργυροκάστρου. 

2. Η επιλογή και ανακήρυξη των υποτρόφων γίνεται με 
διαγωνισμό, σύμφωνα με τις διατάξεις της συστατικής 
πράξης του ιδρύματος, του παρόντος οργανισμού, του ΑΝ 
2039/39 και του από 18/23.8.41 Καν. Δ/τος. 

3. Οι υποψήφιοι για υποτροφία πρέπει να υποβάλλουν 
τα κάτωθι δικαιολογητικό: 

α) Επικυρωμένο φωτοαντίγραφο αστυνομικής ταυτότη¬ 
τας του υποψηφίου ή και των γονέων του, όπου αυτό απαι¬ 
τείται, από την οποία θα προκύπτει η Ελληνική ιθαγένεια ή 
η Ελληνική καταγωγή και η ηλικία, που δεν θα πρέπει να 
είναι μεγαλύτερη των 36 χρόνων. 

β) Πιστοποιητικό Δημάρχου ή Προέδρου Κοινότητας, 
σχεικά με τον τόπο καταγωγής του. Το Δ. Συμβούλιο του 
Ιδρύματος έχει το δικαίωμα σε ειδικές περιπτώσεις να ζη¬ 
τήσει να προσκομιστούν και φωτοαντίγραφα των οικείων 
ληξιαρχικών πράξεων που θα αποδεικνύουν την καταγωγή 
των γονέων και των υποψηφίων. 

γ) Επικυρωμένο αντίγραφο απολυτηρίου Λυκείου. 

δ) Απόσπασμα ποινικού μητρώου που να έχει εκδοθεί 
έξι μήνες το πολύ πριν από την ημέρα δημοσίευσης της 
πρόσκλησης - προκήρυξης. 

ε) Υπεύθυνη δήλωση ότι δεν έλαβε ή δεν λαμβάνει άλλη 
υποτροφία για αυτές τις σπουδές. 

στ) Ότι άλλο πιστοποιητικό, βεβαίωση, δήλωση κ.λπ. 
ζητήσει το Διοικ. Συμβούλιο του Ιδρύματος. 

Αρθρο 11 

Διενέργεια Διαγωνισμού - Ανακήρυξη υποτρόφων. 

1. Το Διοικ. Συμβούλιο του Ιδρύματος καλεί με προκή¬ 
ρυξή του, τους ενδιαφερομένους να υποβάλλουν τις αιτή¬ 
σεις τους με τα απαραίτητα δικαιολογητικό τηρουμένων 
κατά τα λοιπά των διατάξεων των άρθρων 3-6 του από 18/ 
23.8.41 Καν. Δ/τος. 

2. Οι αιτήσεις με τα δικαιολογητικό υποβάλλονται στο 
Ίδρυμα μέσα σε είκοσι (20) ημέρες από της δημοσίευσης 
της σχετικής προκήρυξης. 

3. Η διενέργεια του διαγωνισμού και η ανακήρυξη των 

υποτρόφων γίνεται σύμφωνα με τις διατάξεις της συστατι¬ 
κής πράξης, του ΑΝ 2039/39 και του από 18/23.8.41 Κ. 
Δ/ τος. 

Αρθρο 12 

Καταβολή υποτροφιών - Λόγοι διακοπής αυτών 

1. Το ποσό της μηνιαίας υποτροφίας κάθε υποτρόφου 
καθορίζεται με απόφαση του Διοικητικού Συμβουλίου, 
ανάλογα με το ύψος των καθαρών εσόδων του ιδρύματος 
και τον αριθμό των υποτρόφων, πάντοτε όμως μέσα στα 
όρια που ορίζονται από τις διατάξεις της συστατικής πρά¬ 
ξης του ιδρύματος, του άρθρου 54 του Α.Ν. 2039/39 και 
του άρθρου 28 του από 18/23.8.41 σχετικού Καν. Δ/τος. 

2. Οι υποτροφίες καταβάλλονται στους δικαιούχους 
σύμφωνα με τις διατάξεις των άρθρων 21, 23, 24, 26 και 
27 του από 18/23.8.41 2039/1939 Καν. Δ/τος (ΦΕΚ 
286/Α/23.8.41) και του άρθρου 55 του Α.Ν. 2039/ 
1939. 

Το ποσό της μηνιαίας υποτροφίας θα κατατίθεται σε 
τραπεζικό λογ/σμό του υποτρόφου, τον οποίο θα ανοίγει 
το ίδρυμα επ’ ονόματί του. 

Η καταβολή αυτής θα αρχίζει από το μήνα Οκτώβριο μέ¬ 
χρι το μήνα Ιούνιο κάθε έτος. 

3. Η χορήγηση της υποτροφίας διακόπτεται όταν συ¬ 
ντρέχουν οι προϋποθέσεις που ορίζονται από τις διατάξεις 
της συστατικής πράξης του ιδρύματος και του άρθρου 29 
του παραπάνω Κανονιστικού Διατάγματος, οι οποίες δια¬ 
πιστώνονται με πράξη του Διοικητικού Συμβουλίου του 
ιδρύματος, που έχει υποχρέωση να παρακολουθεί την όλη 
πορεία των σπουδών των υποτρόφων και να αξιώνει απ’ 
αυτούς την υποβολή, κάθε έτος, αποδεικτικών στοιχείων 
της επίδοσής τους. 

Άρθρο 13 

Οικονομική διαχείριση 

1. Η οικονομική διαχείριση του ιδρύματος περιλαμβάνει 
ετήσια περίοδο, η οποία αρχίζει την 1 η Ιανουαρίου και λή¬ 
γει την 31η Δεκεμβρίου του ίδιου έτους. 

Κατ' εξαίρεση, η πρώτη διαχειριστική περίοδος αρχίζει 
από την ημέρα δημοσίευσης στην Εφημερίδα της Κυβέρ¬ 
νησης του σχετικού Π. Δ/τος έγκρισης της σύστασης του 
ιδρύματος, η οποία μπορεί να παραταθεί μέχρι την 31η 
Δεκεμβρίου του επόμενου ημερολογιακού έτους, με από¬ 
φαση του Διοικητικού Συμβουλίου που λαμβάνεται στην 
πρώτη συνεδρίασή του. 

2. Η οικονομική διαχείριση γίνεται με βάση προϋπολογι¬ 
σμό και απολογισμό εσόδων και εξόδων, που καταρτίζο¬ 
νται σύμφωνα με τις διατάξεις των άρθρων 101 και 102 
του Α.Ν. 2039/39 και του από 20/22.12.1939 σχετικού Β. 
Δ/τος (ΦΕΚ 552/Α/22.12.1939). 

Άρθρο 14 

1. Το ίδρυμα τηρεί υποχρεωτικά τα ακόλουθα βιβλία και 
στοιχεία: 

α) Βιβλίο πρωτοκόλλου αλληλογραφίας. 

β) Βιβλίο πρακτικών συνεδριάσεων του Διοικητικού 
Συμβουλίου. 

γ) Βιβλίο λογιστικής παρακολούθησης, στο οποίο κατα¬ 
χωρίζονται με χρονολογική σειρά και με λογιστική τάξη, 
όλα τα έσοδα και έξοδα του ιδρύματος που πραγματο¬ 
ποιούνται στη διάρκεια της χρήσης. 

δ) Βιβλίο - μητρώο υποτρόφων, στο οποίο καταχωρίζο¬ 
νται τα ονόματα των υποτρόφων, η σχολή που φοιτούν, ο 


χρόνος και το ποσό της υποτροφίας κάθε υποτρόφου και 
τα λοιπά στοιχεία, τα οποία ορίζονται από τις διατάξεις του 
άρθρου 34 του από 18.8.1941 Καν. Δ/τος. 

ε) Βιβλίο - μητρώο χορήγησης οικονομικών ενισχύ¬ 
σεων. 

στ) Στελέχη αριθμημένων διπλοτύπων αποδείξεων εί¬ 
σπραξης και ενταλμάτων πληρωμής, θεωρημένα από τον 
Πρόεδρο. 

2. Εκτός από τα παραπάνω βιβλία και στοιχεία, το Διοι¬ 
κητικό Συμβούλιο αποφασίζει την τήρηση και άλλων βι¬ 
βλίων και στοιχείων, τα οποία κρίνει ότι είναι απαραίτητα 
για την παρακολούθηση της διαχείρισης της περιουσίας 
του ιδρύματος και της εκτέλεσης των σκοπών του. 

Άρθρο 15 

Τροποποίηση Οργανισμού 

Ο Οργανισμός του ιδρύματος μπορεί να τροποποιηθεί ή 
να συμπληρωθεί με Προεδρικό Διάταγμα, σύμφωνα με τις 
διατάξεις των άρθρων 98 του Α.Ν. 2039/39 και 110 και 
119 του Αστικού Κώδικα, ύστερα από πρόταση του Διοι¬ 
κητικού Συμβουλίου αυτού. 

Άρθρο 16 

Διάλυση του ιδρύματος - Τύχη περιουσίας αυτού. 

1. Το ίδρυμα διαλύεται όταν και όπως ο νόμος ορίζει, 
σύμφωνα με τις διατάξεις του άρθρου 118 του Α.Κ. 

2. Σε περίπτωση διάλυσης του ιδρύματος για οποιοδή- 
ποτε λόγο, η περιουσία του περιέρχεται στην Κοινότητα 
Αγ. Κων/νου Φαρσάλων για την εκτέλεση των ίδιων σκο¬ 
πών. 

Στους Υπουργούς Εσωτερικών, Εθνικής Παιδείας και 
θρησκευμάτων και στους Υφυπουργούς Οικονομικών και 
Υγείας, Πρόνοιας και Κοιν. Ασφαλίσεων αναθέτουμε τη 
δημοσίευση και εκτέλεση του παρόντος διατάγματος. 

Αθήνα, 24 Φεβρουαρίου 1994 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

01 ΥΠΟΥΡΓΟΙ 

ΕΘΝΙΚΗΣ ΠΑΙΔΕΙΑΣ ΚΑΙ 

ΕΣΩΤΕΡΙΚΟΝ ΘΡΗΣΚΕΥΜΑΤΩΝ 

ΑΠΟΣΤ. ΤΣΟΧΑΤΖΟΠΟΥΛΟΣ ΔΗ ΜΗΤΡΙΟΣ ΦΑΤΟΥΡΟΣ 

ΟΙ ΥΦΥΠΟΥΡΓΟΙ 

ΥΓΕΙΑΣ, ΠΡΟΝΟΙΑΣ ΚΑΙ 

ΟΙΚΟΝΟΜΙΚΩΝ ΚΟΙΝΩΝΙΚΩΝ ΑΣΦΑΛΙΣΕΩΝ 

ΑΛΕΞ. ΠΑΠΑΔΟΠΟΥΛΟΣ ΕΜΜΑΝΟΥΗΛ ΣΚΟΥΛΑΚΗΣ 


Έγκριση σύστασης του κοινοφελούς ιδρύματος με την 
επωνυμία «ΙΔΡΥΜΑ ΕΛΕΝΗΣ ΓΚΟΥΜΟΥΣΓΚΕΡ- 
ΔΑΝΗ» και κάρωση του οργανισμού αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την αριθ. 19800/25.2.1986 δημόσια διαθήκη της 
Ελένης Δημ. Γκουμουσγκερδάνη ή Γκιουμουσγκερδάνη ή 
Γκουμουσκερδάνη, που συντάχθηκε ενώπιον της συμβο¬ 
λαιογράφου Αθηνών Μαρίας Τριανταφύλλου Χατζή - Μπά- 
νου και δημοσιεύθηκε με το αριθ. 2813/21.9.1990 πρα¬ 
κτικό του Μον. Πρωτοδικείου Αθηνών, με την οποία συ- 
στήθηκε κοινοφελές ίδρυμα με την επωνυμία «ΙΔΡΥΜΑ 

ΕΛΕΝΗΣ ΓΚΟΥΜΟΥΣΓΚΕΡΔΑΝΗ» με έδρα την Αθήνα. 

2. Τις διατάξεις των άρθρων: α) 95 και 98 του Α.Ν. 
2039/1939, β) 101 και 119 του Εισαγωγικού Νόμου του 
Αστικού Κώδικα και γ) 108 και 110 του Αστικού Κώδικα. 

3. Την από 28.5.1991 γνωμοδότηση του Συμβουλίου 
Εθνικών Κληρ/των. 

4. Την αριθ. Γ.Υ. 5246/14.10.1993 κοινή απόφαση του 
Πρωθυπουργού και του Υπουργού Οικονομικών, με την 
οποία ανατέθηκαν αρμοδιότητες στους Υφυπουργούς Οι¬ 
κονομικών (ΦΕΚ 829/Β/20.10.1993). 

5. Την αριθ. Δ.Υ. 3α/850/25.10.1993 κοινή απόφαση 
του Πρωθυπουργού και του Υπουργού Υγείας, Πρόνοιας 
και Κοινωνικών Ασφαλίσεων, με την οποία ανατέθηκαν 
αρμοδιότητες στους Υφυπουργούς, Υγείας, Πρόνοιας και 
Κοινωνικών Ασφαλίσεων (ΦΕΚ 832/26.10.1993). 

Με πρόταση του Υπουργού Εθνικής Παιδείας και θρη¬ 
σκευμάτων και των Υφυπουργών Οικονομικών και Υγείας, 
Πρόνοιας και Κοινωνικών Ασφαλίσεων, αποφασίζουμε: 

Αρθρο μόνο 

1. Εγκρίνουμε τη σύσταση του κοινοφελούς ιδρύματος 
με την επωνυμία «ΙΔΡΥΜΑ ΕΛΕΝΗΣ ΓΚΟΥΜΟΥΣΓΚΕΡ- 
ΔΑΝΗ» η οποία έγινε από την Ελένη Δημ. Γκουμουσγκερ- 
δάνη ή Γκιουμουσγκερδάνη ή Γκουμουσκερδάνη με την 
αριθ. 19800/25.2.1986 δημοσία διαθήκη της, η οποία συ¬ 
ντάχθηκε ενώπιον της συμβολαιογράφου Αθηνών Μαρίας 
Τριανταφύλλου Χατζή - Μπάνου και δημοσιεύθηκε με το 
αριθ. 2813/21.9.1990 πρακτικό του Μον. Πρωτοδικείου 
Αθηνών. 

Το ίδρυμα τούτο αποτελεί νομικό πρόσωπο ιδιωτικού δι¬ 
καίου, υπάγεται στην εποπτεία και τον έλεγχο των Υπουρ¬ 
γών Οικονομικών, Υγείας, Πρόνοιας και Κοινωνικών 
Ασφαλίσεων και Εθνικής Παιδείας και θρησκευμάτων και 
διέπεται από τις διατάξεις της παραπάνω συστατικής του 
πράξης, του παρακάτω οργανισμού, του Α.Ν. 2039/39 και 
των διαταγμάτων που εκδόθηκαν ή θα εκδοθούν, σε εκτέ¬ 
λεση του νόμου τούτου. 

2. Κυρώνουμε τον οργανισμό διοίκησης και διαχείρισης 
του ιδρύματος τούτου, που αποτελείται από δώδεκα (12) 
άρθρα και καταχωρίζεται παρακάτω: 

ΟΡΓΑΝΙΣΜΟΣ 

Διοίκησης και διαχείρισης του κοινοφελούς ιδρύματος 
με την επωνυμία «ΙΔΡΥΜΑ ΕΛΕΝΗΣ ΓΚΟΥΜΟΥΣΓΚΕΡ- 
ΔΑΝΗ». 

Αρθρο 1 

Μορφή - Επωνυμία - Έδρα - Σφραγίδα 

1. Το κοινοφελές ίδρυμα με την επωνυμία «ΙΔΡΥΜΑ 
ΕΛΕΝΗΣ ΓΚΟΥΜΟΥΣΓΚΕΡΔΑΝΗ»», που συστήθηκε από 
την Ελένη Δημ. Γκουμουσγκερδάνη ή Γκιουμουσγκερ- 
δάνη ή Γ κουμουσκερδάνη με την αριθ. 19800/25.2.1986 
δημοσία διαθήκη της, η οποία συντάχθηκε ενώπιον της 
συμβολαιογράφου Αθηνών Μαρίας Τριανταφύλλου Χατζή 
- Μπάνου και δημοσιεύθηκε με το αριθ. 2813/21.9.1990 
πρακτικό του Μον. Πρωτοδικείου Αθηνών αποτελεί νομικό 
πρόσωπο ιδιωτικού δικαίου και διέπεται από τις διατάξεις 
της παραπάνω συστατικής πράξης, του παρόντος οργανι¬ 
σμού, του Α.Ν. 2039/39, όπως κάθε φορά ισχύει ο νόμος 
αυτός και των διαταγμάτων που εκδόθηκαν ή θα εκδοθούν 
σε εκτέλεση του νόμου τούτου. 

2. Έδρα του ιδρύματος είναι η Αθήνα. 

3. Η σφραγίδα του ιδρύματος είναι στρογγυλή και ανα¬ 


γράφει περιμετρικά, μέσα σε πλαίσιο, στο άνω μέρος τις 
λέξεις «ΟΡΦΕΥΣ ΘΡΑΞ» και στο κάτω μέρος την επωνυ¬ 
μία του ιδρύματος «ΙΔΡΥΜΑ ΕΛΕΝΗΣ ΓΚΟΥΜΟΥΣΓΚΕΡ- 
ΔΑΝΗ»> και στο μέσον αυτής φέρει απεικόνιση του Ορφέα 
μετά λύρας. 

Άρθρο 2 
Σκοπός 

1. Σκοποί του ιδρύματος είναι η συμβολή αυτού στη 
πνευματική και επιστημονική ανάπτυξη των Ελληνοπαί- 
δων που κατάγονται από την Ανατολική Ρωμυλία, ως και η 
οικονομική ενίσχυση και βοήθεια των καταγομένων από 
την Ανατολική Ρωμυλία υπερηλίκων και ανίκανων για ερ¬ 
γασία Ελλήνων. 

2. Οι σκοποί αυτοί θα πραγματοποιούνται με τη χορή¬ 
γηση υποτροφιών και την οικονική ενίσχυση νέων φοιτη¬ 
τών ή σπουδαστών, ως και με την οικονομική ενίσχυση ή 
την εγκατάσταση σε ευαγή ιδρύματα με δαπάνες του 
ιδρύματος των υπερηλίκων ή ανικάνων προς εργασία, 
λόγω νόσου, Ελλήνων, που κατάγονται από την Ανατολική 
Ρωμυλία. 

3. Οι παραπάνω οικονομικές ενισχύσεις φοιτητών ή 
σπουδαστών συνίστανται στην καταβολή εφάπαξ χρηματι¬ 
κών ποσών που καθορίζονται και αποφασίζονται από το 
Διοικητικό Συμβούλιο του ιδρύματος. 

Οι οικονομικές ενισχύσεις υπερηλίκων και ανικάνων για 
εργασία, λόγω νόσου, Ελλήνων από την Ανατολική Ρωμυ¬ 
λία, συνίστανται στη μηνιαία καταβολή χρηματικής ενίσχυ¬ 
σης, κατά την κρίσιν του Διοικητικού Συμβουλίου του ιδρύ¬ 
ματος και την καθ' ολοκληρίαν ή την μερική μηνιαία κατα¬ 
βολή των τροφείων των εισερχομένων σε ευαγή ιδρύματα. 

4. Δικαίωμα υποτροφίας έχουν οι Ελληνόπαιδες που κα¬ 
τάγονται από την Ανατολική Ρωμυλία. 

5. Η επιλογή και η ανακήρυξη των υποτρόφων γίνεται 
χωρίς διαγωνισμό, σύμφωνα με τις διατάξεις της συστατι¬ 
κής πράξης του ιδρύματος, του παρόντος οργανισμού, του 
Α.Ν. 2039/1939 και του από 18.8.1941 Καν. Δ/τος (ΦΕΚ 
286/Α/23.8.1941). 

6. Το ποσό της μηνιαίας υποτροφίας κάθε υποτρόφου 
καθορίζεται με απόφαση του Διοικητικού Συμβουλίου 
ανάλογα με το ύψος των καθαρών εσόδων του ιδρύματος 
και τον αριθμό υποτρόφων, πάντοτε όμως μέσα στα όρια 
που ορίζονται από τις διατάξεις της συστατικής πράξης 
του ιδρύματος, του άρθρου 54 του Α.Ν. 2039/1939 και 
του άρθρου 28 του από 18.8.1941 σχετικού Καν. Δ/τος. 

7. Οι υποτροφίες καταβάλλονται στους δικαιούχους, 
σύμφωνα με τις διατάξεις του από 18.8.1941 Καν. Δ/τος 
(ΦΕΚ 286/Α/23.8.1941). 

8. Η χορήγηση της υποτροφίας διακόπτεται όταν συ¬ 
ντρέχουν οι προϋποθέσεις που ορίζονται από τις διατάξεις 
της συστατικής πράξης του ιδρύματος και του άρθρου 29 
του παραπάνω Κανονιστικού Διατάγματος, οι οποίες δια¬ 
πιστώνονται με πράξη του Διοικητικού Συμβουλίου του 
ιδρύματος, που έχει υποχρέωση να παρακολουθεί την όλη 
πορεία των σπουδών των υποτρόφων και να αξιώνει απ’ 
αυτούς την υποβολή, κάθε έτος, αποδεικτικών στοιχείων 
της επίδοσής τους. 

Άρθρο 3 

Περιουσία - Πόροι 

1. Περιουσία του ιδρύματος αποτελούν: 

α) Ένα διαμέρισμα με αριθμό 1, επιφάνειας 90 μ 2 , στον 
3ον όροφο της πολυκατοικίας οδού Πεζοπούλου 8 της 

Αθήνας, μετά του ποοοστού συνιδιοκτησίας (25/1000) εξ 
αδιαιρέτου επί του οικοπέδου της πολυκατοικίας αυτής 
που αναλογεί σε τούτο και 

β) ένα διαμέρισμα με αριθμό 3, επκρανείας 101 μ2, στον 
3ον όροφο της αυτής ως άνω πολυκατοικίας, μετά του πο¬ 
σοστού συνιδιοκτησίας (30/1000) εξ αδιαιρέτου επί του 
οικοπέδου της πολυκατοικίας αυτής που αναλογεί σε 
τούτο. 

2. Πόροι του ιδρύματος είναι: 

α) Τα εισοδήματα από την εκμετάλλευση των περιου¬ 
σιακών του στοιχείων. 

β) Οι τόκοι από τις καταθέσεις του σε Τράπεζες ή άλ¬ 
λους Πιστωτικούς Οργανισμούς. 

γ) Οι χρηματικές παροχές ή επιχορηγήσεις, καθώς και οι 
κληρονομιές, κληροδοσίες και δωρεές, οποιοσδήποτε 
φυσικού ή νομικού προσώπου, προς αυτό. 

Αρθρο 4 

Διοίκηση 

1. Το ίδρυμα διοικείται από πενταμελές Διοικητικό Συμ¬ 
βούλιο, που αποτελείται από τον Απόστολο θωμά Δο- 
ξιάδη, ως ισόβιο Πρόεδρο και από τέσσερα (4) τακτικά 
μέλη, τα οποία θα ορίσει τούτος, αμέσως μετά την έγκριση 
της σύστασης του ιδρύματος, ορίζοντας επίσης ταυτό¬ 
χρονα και τέσσερις (4) αναπληρωτές τούτων κατά σειρά 
προτεραιότητας αναπλήρωσης, ως και το διάδοχο αυτού 
στη θέση του Προέδρου. 

Τα αναπληρωματικά μέλη στερούνται αρμοδιοτήτων και 
ορίζονται μόνο για την, κατά τη σειρά προτεραιότητας αυ¬ 
τών, πλήρωση των κενουμένων θέσεων των τακτικών με¬ 
λών του Διοικητικού Συμβουλίου. 

Αναπληρωτής του Προέδρου ορίζεται ο κάθε φορά 
Πρόεδρος της Ένωσης Ελλήνων Ανατολικής Ρωμυλίας 
(Ε.Α.Ρ.), που θα διαδεχτεί τούτον στη θέση του Προέδρου 
και θα έχει τα ίδια δικαιώματα και αρμοδιότητες με τον 
Πρόεδρο Απόστολο θωμά Δοξιάδη. 

Η θητεία των λοιπών μελών του Διοικητικού Συμβουλίου 
είναι τριετής, μετά την λήξη της οποίας ο Πρόεδρος μπο¬ 
ρεί να ανανεώσει τη θητεία τούτων ή να αντικαταστήσει 
αυτά με τα, κατά σειρά προτεραιότητας, καλούμενα ανα¬ 
πληρωματικό μέλη. 

2. Τα μέλη του Διοικητικού Συμβουλίου ορίζουν με 
πράξη τους, έπειτα από ψηφοφορία, τον Αντιπρόεδρο, το 
Γραμματέα και τον Ταμία αυτού. 

3. Σε περίπτωση αποποίησης, παραίτησης, έκπτωσης, 
ανικανότητας, θανάτου ή αντικατάστασης, για οποιοδή- 
ποτε λόγο, κάποιου από τα μέλη του Διοικητικού Συμβου¬ 
λίου, η κενή θέση συμπληρώνεται από το πρώτο κατά 
σειρά προτεραιότητας αναπληρωματικό μέλος αυτού, 
σύμφωνα με τις διατάξεις της συστατικής πράξης και του 
άρθρου 99 του ΑΝ. 2039/39. 

4. Μετά το θάνατο του ισοβίου Προέδρου, το Διοικητικό 
Συμβούλιο θα συγκροτείται και θα λειτουργεί ως ακολού¬ 
θως: 

α) Η θητεία όλων των μελών του Διοικητικού Συμβου¬ 
λίου θα είναι τριετής και θα προτιμούνται για το λειτούρ¬ 
γημα τούτο τα καταγόμενα από την Ανατολική Ρωμυλία. 

β) Σε περίπτωση κατά την οποία δεν υπάρχει ως σωμα¬ 
τείο η Ένωση Ανατολικής Ρωμυλίας, ο Πρόεδρος του Διοι¬ 
κητικού Συμβουλίου του ιδρύματος θα εκλέγεται για πε¬ 
νταετή θητεία, με μυστική ψηφοφορία και με απλή πλειο- 
ψηφία μεταξύ των μελών του. 

γ) Όταν για οποιοδήποτε λόγο (θάνατο, παραίτηση, ανι¬ 


κανότητα, έκπτωση κ.λπ.) κενωθεί η θέση κάποιου τακτι¬ 
κού μέλους αυτού, στο Διοικητικό Συμβούλιο συμμετέχει 
το πρώτο κατά σειρά αναπληρωματικό μέλος, που καλεί¬ 
ται προς τούτο αμέσως από το Διοικητικό Συμβούλιο, το 
οποίο διορίζει επίσης αμέσως σε αντικατάστασή του ένα 
νέο αναπληρωματικό μέλος. 

δ) Σε περίΑωση που κενωθεί, για οποιοδήποτε λόγο, η 
θέση κάποιου αναπληρωματικού μέλους, το Διοικητικό 
Συμβούλιο διορίζει αμέσως στην πρώτη συνεδρίασή του, 
μετά τη γνώση του συμβάντος τούτου, ένα νέο αναπληρω¬ 
ματικό μέλος προς πλήρωση της θέσης αυτής, ορίζοντας 
επίσης και τη σειρά προτεραιότητας των αναπληρωματι¬ 
κών μελών. 

ε) Στην πρώτη συνεδρίασή του, κάθε έτος, το Διοικητικό 
Συμβούλιο ορίζει με μυστική ψυφοφορία και απλή πλειο- 
ψηφία, τη σειρά αναπλήρωσης από τα αναπληρωματικά 
μέλη. 

5. Το Διοικητικό Συμβούλιο συνεδριάζει τακτικά κάθε 
τρίμηνο και εκτάκτως όποτε το ζητήσει ο Πρόεδρος ή τρία 
τουλάχιστον από τα μέλη του, με γραπτή αίτησή τους προς 
τον Πρόεδρο, πάντοτε όμως έπειτα από πρόσκληση του 
Προέδρου. 

6. Το Διοικητικό Συμβούλιο βρίσκεται σε απαρτία όταν 
είναι παρόντα τα τρία τουλάχιστον μέλη του. Μεταξύ των 
παρόντων πρέπει υποχρεωτικά να είναι και ο Πρόεδρος ή 
ο νόμιμος αναπληρωτής του. 

7. Οι αποφάσεις του Διοικητικού Συμβουλίου λαμβάνο- 
νται κατά πλειοψηφία των παρόντων μελών και σε περί¬ 
πτωση ισοψηφίας υπερισχύει η γνώμη με την οποία συ- 
ντάσσεται ο Πρόεδρος. 

8. Κάθε μέλος του Διοικητικού Συμβουλίου μπορεί να 

εκπροσωπηθεί στη συνεδρίαση από άλλο μέλος αυτού, με 
έγγραφη όμως εξουσιοδότησή του για συγκεκριμένη συ¬ 
νεδρίαση και υπό την προϋπόθεση ότι τούτο δεν εκπρο¬ 
σωπεί ταυτόχρονα άλλο μέλος του Διοικητικού Συμβου¬ 
λίου. Ν 

9. Σε κάθε συνεδρίαση του Διοικητικού Συμβουλίου τη¬ 
ρούνται πρακτικά, στα οποία καταχωρίζονται όλες οι απο¬ 
φάσεις που λαμβάνονται από αυτό, καθώς και η γνώμη των 
μελών που τυχόν διαφωνούν. 

Τα πρακτικά υπογράφονται από όλα τα μέλη που μετέ¬ 
χουν στη συνεδρίαση. 

10. Τα μέλη του Διοικητικού Συμβουλίου προσφέρουν 
τις υπηρεσίες τους χωρίς αμοιβή. Δικαιούνται όμως οδοι¬ 
πορικών ή άλλων εξόδων που δαπάνησαν για την εκτέλεση 
υπηρεσίας του ιδρύματος, εφόσον έγιναν έπειτα από ει¬ 
δική εντολή του Διοικητικού Συμβουλίου και αποδεικνύε- 
ται ότι πραγματοποιήθηκαν νόμιμα. 

Αρθρο 5 

Αρμοδιότητες Διοικητικού Συμβουλίου 

1. Το Διοικητικό Συμβούλιο διοικεί και διαχειρίζεται την 
περιουσία του ιδρύματος και γενικά αποφασίζει για κάθε 
θέμα που αφορά στη διοίκηση και στη λειτουργία του, τη 
διάθεση των πόρων αυτού, καθώς και για κάθε ενέργεια 
που σχετίζεται με την εκπλήρωση του σκοπού του, πά¬ 
ντοτε όμως σύμφωνα με τις διατάξεις της συστατικής πρά¬ 
ξης, του παρόντος οργανισμού, του Α.Ν. 2039/39 και των 
διαταγμάτων που εκδόθηκαν ή θα εκδοθούν σε εκτέλεση 
του νόμου τούτου, καθώς και των λοιπών σχετικών νόμων 
και διαταγμάτων. 

2. Το Διοικητικό Συμβούλιο ειδικότερα: 

α) Καταρτίζει, ψηφίζει και υποβάλλει κάθε χρόνο για 




1162 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


έγκριση στην αρμόδια από το νόμο Αρχή (Υπουργό Οικο¬ 
νομικών ή Νομάρχη Αθηνών) τον προϋπολογισμό και απο¬ 
λογισμό του ιδρύματος, σύμφωνα με τις διατάξεις των άρ¬ 
θρων 101 και 102 του Α.Ν. 2039/39 και του από 
20.12.1939 Β.Δ/τος (ΦΕΚ 552/Α/1939). 

Μαζί με τον απολογισμό, καταρτίζει, ψηφίζει και υπο¬ 
βάλλει και το γενικό ισολογισμό του ενεργητικού και του 
παθητικού του ιδρύματος. 

β) Το Διοικητικό Συμβούλιο μπορεί να διορίζει με απο¬ 
φάσεις του, πρόσωπα και γνωμοδοτικά συμβούλια, επι¬ 
τροπές ή ομάδες εργασίας από ειδικά άτομα, στα οποία 
θα μπορεί να παραπέμπει για γνωμοδότηση ή και για εκτέ¬ 
λεση, κάθε ζήτημα που αφορά την προαγωγή και την εξυ¬ 
πηρέτηση των σκοπών του ιδρύματος. Μπορεί επίσης να 
ιδρύει Γραφεία (Παραρτήματα) του ιδρύματος σε άλλα 
μέρη της Ελλάδος και στο εξωτερικό, την ευθύνη όμως για 
τις ενέργειες όλου του προσωπικού του ιδρύματος φέρει 
πάντοτε το Διοικητικό Συμβούλιο. 

γ) Αποφασίζει την πρόσληψη του αναγκαίου προσωπι¬ 
κού του ιδρύματος, με την προϋπόθεση όμως ότι υπάρχει 
αντίστοιχη πίστωση στον εγκεκριμένο προϋπολογισμό 
του. Προσδιορίζει τα δικαιώματα, τις υποχρεώσεις και τα 
ειδικότερα καθήκοντα του παραπάνω προσωπικού, καθώς 
και την αμοιβή του, σύμφωνα με τους όρους των συλλογι¬ 
κών συμβάσεων εργασίας και τις διατάξεις γενικότερα της 
εργατικής νομοθεσίας. 

δ) Αποφασίζει για κάθε θέμα που έχει σχέση με την εύ¬ 
ρυθμη λειτουργία των υπηρεσιών του ιδρύματος. 

ε) Αποφασίζει για την αποδοχή ή αποποίηση κληρονο¬ 
μιών, κληροδοσιών και δωρεών, καθώς και για την ανακή¬ 
ρυξη ευεργετών και δωρητών του ιδρύματος. 

Αρθρο 6 

Αρμοδιότητες Προέδρου 

1.0 Πρόεδρος του Διοικητικού Συμβουλίου του ιδρύμα¬ 
τος: 

α) Εκπροσωπεί τούτο στα Δικαστήρια, στις Αρχές, κα¬ 
θώς και στις σχέσεις του με κάθε τρίτο, αυτοπροσώπως ή 
με πρόσωπο που ορίζεται απ’ αυτόν και εγκρίνεται με από¬ 
φαση του Διοικητικού Συμβουλίου. 

β) Συγκαλεί το Διοικητικό Συμβούλιο σε τακτικές και 
έκτακτες συνεδριάσεις, κηρύσσει την έναρξη και λήξη αυ¬ 
τών και διευθύνει τις συζητήσεις. 

Οι προσκλήσεις για συνεδρίαση στέλνονται στα μέλη 
του Διοικητικού Συμβουλίου δέκα (10) τουλάχιστον ημέ¬ 
ρες πριν από τη συνεδρίαση. 

γ) Καταρτίζει, βοηθούμενος από το Γραμματέα, την 
ημερήσια διάταξη των θεμάτων που θα συζητηθούν, την 
οποία και υπογράφει, θέμα που δεν περιλαμβάνεται σ’ 
αυτήν δεν συζητείται, εκτός αν πρόκειται για επείγουσα 
υπόθεση και συμφωνήσει γΓ αυτό η πλειοψηφία των πα¬ 
ρόντων μελών του Διοικητικού Συμβουλίου. 

δ) Εισηγείται στο Διοικητικό Συμβούλιο τα θέματα της 
συζήτησης. Μπορεί όμως, όποτε κρίνει σκόπιμο, να ανα¬ 
θέτει την εισήγηση διαφόρων θεμάτων σε άλλο μέλος του 
Διοικητικού Συμβουλίου. 

ε) Αλληλογραφεί με τις Αρχές και υπογράφει όλα τα έγ¬ 
γραφα του ιδρύματος προς τρίτους. 

στ) Εκδίδει τα εντάλματα πληρωμής για κάθε δαπάνη 
που προβλέπεται στον εγκεκριμένο προϋπολογισμό. 

ζ) Ασκεί εποπτεία και έλεγχο στο προσωπικό του ιδρύ¬ 
ματος, εκτελεί τις αποφάσεις του Διοικητικού Συμβουλίου 
και ενεργεί σύμφωνα με τις ειδικές εξουσιοδοτήσεις και 


εντολές αυτού. 

2. Τον Πρόεδρο, όταν απουσιάζει ή κωλύεται, αναπλη¬ 
ρώνει ο Αντιπρόεδρος και σε περίπτωση απουσίας ή κω- 
κωλύματος τούτου, άλλο μέλος του Διοικητικού Συμβου¬ 
λίου που ορίζεται με απόφαση αυτού. 

Αρθρο 7 

Αρμοδιότητες Γραμματέα 

1. Ο Γραμματέας του ιδρύματος: 

α) Συνυπογράφει με τον Πρόεδρο κάθε έγγραφο του 
ιδρύματος προς τρίτους. 

β) Φροντίζει για τη σύνταξη των πρακτικών του Διοικητι¬ 
κού Συμβουλίου. 

γ) Διεκπεραιώνει την αλληλογραφία. 

δ) Φυλάττει τα έγγραφα, τα βιβλία (εκτός από τα διαχει¬ 
ριστικά) και τη σφραγίδα του ιδρύματος και ευθύνεται για 
την καταστροφή ή την απώλεια τούτων. 

2. Ο Γ ραμματέας μπορεί, εφόσον κρίνεται αιτιολογη¬ 
μένα απαραίτητο από το Διοικητικό Συμβούλιο (λόγω ειδι¬ 
κών συνθηκών), να βοηθείται από υπάλληλο του ιδρύμα¬ 
τος, την ευθύνη όμως για τις ενέργειες τούτου φέρει πά¬ 
ντοτε ο ίδιος. 

3. Το Γ ραμματέα, όταν απουσιάζει ή κωλύεται, αναπλη¬ 
ρώνει άλλο μέλος του Διοικητικού Συμβουλίου που ορίζε¬ 
ται με απόφαση αυτού. 

Αρθρο 8 

Αρμοδιότητες Ταμία 

1. Ο Ταμίας του ιδρύματος: 

α) Εισπράττει όλα τα έσοδα του ιδρύματος, εκδίδοντας 
και υπογράφοντας σχετικές αριθμημένες διπλότυπες 
αποδείξεις. 

β) Καταθέτει τα έσοδα του ιδρύματος, σε ένα από τα πι¬ 
στωτικά ιδρύματα που ορίζονται στο άρθρο 73 του ΑΝ 
2039/39, έχοντας την ευχέρεια να παρακρατεί από αυτά 
ένα μικρό ποσό, που είναι αναγκαίο για την πληρωμή έκτα¬ 
κτων και επειγουσών δαπανών του ιδρύματος, το ύψος 
του οποίου καθορίζεται με απόφαση του Διοικητικού Συμ¬ 
βουλίου στην αρχή κάθε έτους. 

γ) Εκτελεί κάθε πληρωμή, ύστερα από έγγραφη εντολή 
του Προέδρου ή του νόμιμου αναπληρωτή του. 

δ) Τηρεί και φυλλάττει τα διαχειριστικά βιβλία και στοι¬ 
χεία του ιδρύματος. 

ε) Φροντίζει για την έγκαιρη κατάρτιση και υποβολή στο 
Διοικητικό Συμβούλιο των σχεδίων προϋπολογισμού, απο¬ 
λογισμού και ισολογισμού του ιδρύματος. 

2. Τον Ταμία, όταν απουσιάζει ή κωλύεται, αναπληρώνει 
άλλο μέλος του Διοικητικού Συμβουλίου που ορίζεται με 
απόφαση αυτού. 

Άρθρο 9 

Οικονομική διαχείριση 

1. Η οικονομική διαχείριση του ιδρύματος περιλαμβάνει 
ετήσια περίοδο η οποία αρχίζει την 1 η Ιανουαρίου και λή¬ 
γει την 31η Δεκεμβρίου του ίδιου έτους. 

Κατ’ εξαίρεση, η πρώτη διαχειριστική περίοδος αρχίζει 
από την ημέρα δημοσίευσης στην Εφημερίδα της Κυβερ- 
νήσεως του σχετικού Π.Δ/τος έγκρισης της σύστασης του 
ιδρύματος, η οποία μπορεί να παραταθεί μέχρι την 31 η 
Δεκεμβρίου του επόμενου ημερολογιακού έτους, με από¬ 
φαση του Διοικητικού Συμβουλίου που λμβάνεται στη 
πρώτη συνεδρίασή του. 

2. Η οικονομική διαχείριση γίνεται με βάση προϋπολογι¬ 
σμό και απολογισμό εσόδων και εξόδων, που καταρτίζο- 

νται σύμφωνα με τις διατάξεις των άρθρων 101 και 102 
του ΑΝ 2039/39 και του από 20.12.1939 σχετικού Δ/τος 
(ΦΕΚ 552/Α/22.12.1939). 

'Αρθρο 10 

Βιβλία και στοιχεία 

1. Το Ιδρυμα τηρεί υποχρεωτικά τα ακόλουθα βιβλία και 
στοιχεία: 

α) Βιβλίο πρωτοκόλλου αλληλογραφίας, 
β) Βιβλίο πρακτικών συνεδριάσεων του Διοικητικού 
Συμβουλίου. 

γ) Βιβλίο λογιστικής παρακολούθησης, στο οποίο κατα¬ 
χωρίζονται με χρονολογική σειρά και με λογιστική τάξη όλα 
τα έσοδα και έξοδα του ιδρύματος που πραγματοποιού¬ 
νται στη διάρκεια της χρήσης. 

δ) Βιβλίο - μητρώο υποτρόφων, στο οποίο καταχωρίζο¬ 
νται τα ονόματα των υποτρόφων, η σχολή που φοιτούν, ο 
χρόνος και το ποσό της υποτροφίας κάθε υποτρόφου και 
τα λοιπά στοιχεία, τα οποία ορίζονται από τις διατάξεις του 
άρθρου 34 του από 18.8.1941 Καν. Δ/τος. 

ε) Βιβλίο - μητρώο χορήγησης οικονομικών ενισχύ¬ 
σεων. 

στ) Στελέχη αριθμημένων διπλοτύπων αποδείξεων εί¬ 
σπραξης και ενταλμάτων πληρωμής, θεωρημένα από τον 
Πρόεδρο. 

2. Εκτός από τα παραπάνω βιβλία και στοιχεία, το Διοι¬ 
κητικό Συμβούλιο αποφασίζει την τήρηση και άλλων βι¬ 
βλίων και στοιχείων, τα οποία κρίνει ότι είναι απαραίτητα 
για την παρακολούθηση της διαχείρισης της περιουσίας 
του ιδρύματος και της εκτέλεσης των σκοπών του. 

Άρθρο 11 

Τροποποίηση Οργανισμού 

Ο Οργανισμός του ιδρύματος μπορεί να τροποποιηθεί ή 
να συμπληρωθεί με Προεδρικό Διάταγμα, σύμφωνα με τις 
διατάξεις των άρθρων 98 του ΑΝ 2039/39 και 110 και 119 
του Αστικού Κώδικα, ύστερα από πρόταση του Διοικητικού 
Συμβουλίου αυτού. 

Άρθρο 12 

Διάλυση του ιδρύματος - Τύχη περιουσίας αυτού 

1. Το Ιδρυμα διαλύεται όταν και όπως ο νόμος ορίζει. 

2. Σε περίπτωση διάλυσης του ιδρύματος για οποιοδή- 
ποτε λόγο, η περιουσία του περιέρχεται: 

α) κατά το ήμισυ (1/2) στην Ένωση Ελλήνων Ανατολικής 
Ρωμυλίας (Ε.Α.Ρ) και σε περίπτωση που αυτή δεν υπάρχει 
ή δεν την αποδεχτεί, περιέρχεται στην Ελεήμονα Εταιρεία 
Αθηνών (Γηροκομείο Αθηνών), με τον όρο να δέχεται ως 
τροφίμους αυτής Έλληνες από την Ανατολική Ρωμυλία 
και 

β) Κατά το υπόλοιπο ήμισυ (1/2) στην Ελεήμονα Εται¬ 
ρεία Αθηνών (Γηροκομείο Αθηνών), με τον ίδιο ως άνω 
όρο και σε περίπτωση που αυτή δεν υπάρχει, περιέρχεται 
σε ίδρυμα αναλόγου σκοπού αλλά με τον ίδιο πάντοτε ως 
άνω όρο. 

Το Διοικητικό Συμβούλιο μπορεί να τροποποιεί οποτε¬ 
δήποτε τις παραπάνω διατάξεις για την τύχη της περιου¬ 
σίας του ιδρύματος σε περίπτωση διάλυσης αυτού, με την 
σύμφωνη γνώμη όμως πάντοτε του ισοβίου Προέδρου αυ¬ 
τού εφόσον ζει και με την προϋπόθεση εξασφάλισης του 
παραπάνω όρου. 

Στον Υπουργό Εθνικής Παιδείας και θρησκευμάτων και 


στους Υφυπουργούς Οικονομικών και Υγείας, Πρόνοιας 
και Κοινωνικών Ασφαλίσεων, αναθέτουμε τη δημοσίευση 
και εκτέλεση του παρόντος Διατάγματος. 

Αθήνα, 24 Φεβρουάριου 1994 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΥΦΥΠΟΥΡΓΟΣ ΥΓΕΙΑΣ, 

ΟΙΚΟΝΟΜΙΚΟΝ ΠΡΟΝ. & ΚΟΙΝΩΝΙΚΩΝ ΑΣΦΑΛΙΣΕΩΝ 

ΑΑΕΞ. ΠΑΠΑΔΟΠΟΥΛΟΣ ΕΜΜΑΝ. ΣΚΟΥΛΑΚΗΣ 

ΕΘΝΙΚΗΣ ΠΑΙΔΕΙΑΣ 
ΚΑΙ ΘΡΗΣΚΕΥΜΑΤΩΝ 

ΔΗΜ. ΦΑΤΟΥΡΟΣ 

ΥΠΟΥΡΠΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. 2009625/986/0022 (3) 

Καθορισμός της αποζημίωσης και των κατά μήνα συνε¬ 
δριάσεων μέλους του Σ.Θ.Ι.Ε., διευθυντή φροντιστη¬ 
ρίων Ξένων Γλωσσών. 

ΟΙ ΥΠΟΥΡΓΟΙ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 
ΚΑΙ ΟΙΚΟΝΟΜΙΚΩΝ 

Έχοντας υπόψη τις διατάξεις: 

1. Του Π.Δ. 147/1976 «Περί Οργανισμού της κεντρικής 
υπηρεσίας του Υπουργείου Εθνικής Παιδείας και θρη¬ 
σκευμάτων. (ΦΕΚ 56/Α715.3.1976). 

2. Της αριθ. ΣΤ5/5/26.4.1982 κοινής απόφασης των 
Υπουργών ΥΠ.Π.Κ. και ΥΠ.Ε.Π.Θ. «περί αναμορψώσεως 
συλλογικών οργάνων γνωμοδοτικής και αποφασιστικής 
αρμοδιότητας του ΥΠ.Ε.Π.Θ.» (ΦΕΚ 213/Β/26.4.1982). 

3. Της αριθ. ΣΤ5/54/17.9.1992 «περί περιορισμού συλ¬ 
λογικών οργάνων του Υπουργείου Εθνικής Παιδείας και 
θρησκευμάτων» (ΦΕΚ 573/Β/21.9.92). 

4. Του άρθρου 18 του Ν. 1505/1984 «Αναδιάρθρωση 
μισθολογίου προσωπικού της Δημόσιας διοίκησης και άλ¬ 
λες συναφείς διατάξεις» (ΦΕΚ 194/Α/3.12.1984). 

5. Της αριθ. Δ5/207/12.1.1994 απόφασης «περί συ¬ 
γκρότησης του Συμβουλίου θεμάτων Ιδιωτικής Εκπαίδευ¬ 
σης (Σ.Θ.Ι.Ε.)». 

6. Της αριθ. 2027332/3206/0022/1.6.1993 απόφα¬ 
σης του Υπουργού Οικονομικών «αναπροσαρμογή ποσού 
αποζημίωσης μελών συλλογικών οργάνων» (ΦΕΚ 422/Β/ 

14.6.1993) . 

7. Από τις διατάξεις της απόφασης αυτής προκαλείται 
δαπάνη σε βάρος του Κρατικού Προϋπολογισμού ύψους 
εκατόν πενήντα επτά χιλιάδων πεντακοσίων δρχ. 
(157.500) δρχ. για το τρέχον οικονομικό έτος και εκατόν 
εξήντα δύο χιλιάδων (162.000) για καθένα από τα επό¬ 
μενα οικονομικά έτη. 

Για την ανωτέρω δαπάνη έχει εγγράφει πίστωση στον 
Κρατικό Προϋπολογισμό ύψους εκατόν πενήντα επτά χι¬ 
λιάδων πεντακοσίων (157.500) στον ειδικό φορέα 19-610 
και ΚΑΕ 0515. 

8. Την αριθ. ΓΥ 5246/14.10.1993 απόφαση του Πρω¬ 
θυπουργού και του Υπουργού Οικονομικών (ΦΕΚ 829/Β/ 

20.10.1993) «ανάθεση αρμοδιοτήτων στους Υφυπουρ¬ 
γούς Οικονομικών», αποφασίζουμε: 

Καθορίζουμε σε τέσσερις χιλιάδες πεντακόσιες δραχ¬ 
μές (4.500) την αποζημίωση κατά συνεδρίαση του τακτι- 

κού μέλους του Συμβουλίου θεμάτων Ιδιωτικής Εκπ/σης 
(Σ.Θ.Ι.Ε.) ιδιώτη διευθυντή φροντιστηρίων ξένων γλωσ¬ 
σών. 

Ο αριθμός των συνεδριάσεων του ανωτέρω Συμβουλίου 
θεμάτων Ιδιωτικής Εκπ/σης (Σ.Θ.Ι.Ε.) είναι τρείς (3) κατά 
μήνα και διάρκεια κάθε συνεδρίασης μέχρι 5 ώρες. 

Η αποζημίωση αυτή καταβάλλεται σε βάρος των πιστώ¬ 
σεων ΚΑΕ 0515 του φορέα 19-610 του τακτικού προϋπο¬ 
λογισμού του ΥΠ.Ε.Π.Θ. για αποζημιώσεις υπαλλήλων που 
λαμβάνουν μέρος σε συμβούλια ή επιτροπές. Περιλαμβά¬ 
νονται και ιδιώτες. 


Η απόφαση αυτή να δημόσιε υθεί στην Εφημερίδα της 
Κυβερνήσεως. 

Αθήνα, 22 Φεβρουάριου 1994 

οι ΥΠΟΥΡΓΟΙ 


ΥΦΥΠΟΥΡΓΟΣ 

ΟΙΚΟΝΟΜΙΚΟΝ 

ΑΛ. ΠΑΠΑΔΟΠΟΥΛΟΣ 


ΕΘΜΚΗΣ ΠΑΙΔΕΙΑΣ 
ΚΑΙ ΘΡΗΣΚΕΥΜΑΤΩΝ 

ΔΗΜ. ΦΑΤΟΥΡΟΣ 




1166 


_ ΕΦΗΜΕΡΙΣ ΤΗΣ ΚΥΒΕΡΙΜΗΣΕΟΣ (ΤΕΥΧΟΣ ΔΕΥΤΕΡΟ) _ 

ΕΘΝΙΚΟ ΤΥΠΟΓΡΑΦΕΙΟ 

Εκδίδει την ΕΦΗΜΕΡΙΔΑ ΤΗΣ ΚΥΒΕΡΙΜΗΣΕΟΣ από το 1833 


Διεύθυνση 
Ταχ. Κώδικας 
ΤΕίΕΧ 
ΡΑΧ 


ΚαποδιστρΙου 34 
104 32 

22.3211 ΥΡΕΤ <3Π 
5234312 


Οι υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 
λειτουργούν καθημερινά από β.ΟΟ' έως 13.00' 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Σολωμού 51 τηλ.: 52.39.762 

* ΒΙΒΛΙΟΘΗΚΗ: Σολωμοΰ 51 τηλ.: 52.48.188 

* Για φωτοαντίγραφα παλαιών τευχών οτην οδό Σολωμού 51 τηλ.: 52 48 141 

*Τμημο πληροφόρησης: Για τα δημοσιεύματα των ΦΕΚ Σολωμο ύ 51 τηλ 52.25.713 - 52.49.547 

’ Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 

* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 

Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 

Κάθε τεύχος μέχρι 8 σελίδες δρχ. 100. Από 9 σελίδες μέχρι 16 δρχ. 150, από 17 έως 24 δρχ. 200 
Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 50 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 

ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Πληροφορίες: τηλ. 52 

.48.320 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 







